7. ΝΟΜΟΘΕΤ. ΔΙΑΤΑΓΜΑ υπ΄αριθ. 4015 της 23/31 Οκτ. 1959 Περί ειδικών διατάξεων αφορωσών τας ανωνύμους εταιρείας. ΄Αρθρ.1.-1.Επιτρέπεται κατά την σύστασιν ανωνύμου εταιρείας, εάν μεταξύ των ιδρυτών είναι το Ελληνικόν Δημόσιον, νομικόν πρόσωπον δημοσίου δικαίου ή η υπό του Ν.Δ/τος περί Ανωνύμου Εταιρείας δια την Βιομηχανικήν Ανάπτυξιν της Χώρας προβλεπομένη ανώνυμος εταιρεία, όπως ορίζεται δια διατάξεων του καταστατικού: α)Ο διορισμός παρ΄ εκάστου των ανωτέρω προσώπων ωρισμένου αριθμού μελών του διοικητικού συμβουλίου ή ελεγκτών, β)η εκλογή ωρισμένου αριθμού μελών του διοικητικού συμβουλίου υπό της γενικής συνελεύσεως, συγκροτουμένης άνευ συμμετοχής των μετόχων εις τους οποίους παρεσχέθη το κατά τ΄ ανωτέρω δικαίωμα διορισμού, γ)η άσκησις του κατά τα άρθρ. 36 επομ. του Νόμ. 2190 του 1920 τακτικού ελέγχου της οικονομικής διαχειρίσεως και του ισολογισμού υπό ορκωτών λογιστών, δ)ως προϋπόθεσις δια την έγκυρον ενέργειαν ωρισμένων πράξεων της ανωνύμου εταιρείας η άδεια ή έγκρισις του Δημοσίου, ε)προνόμιον υπέρ μετόχων κατά τας διατάξεις του άρθρ. 3 του Νόμ. 2190/1920 «περί ανωνύμων εταιρειών», ως ετροποποιήθη δια του Νόμ. 5294/1931, το οποίον ν΄ αφορά εις την απόληψιν προ των κοινών μετοχών ωρισμένου μερίσματος άνευ ουδενός περιορισμού ως προς το ύψος αυτού, ς)ανώτατον όριον μερίσματος δι΄ εκάστην χρήσιν του υπολοίπου των καθαρών κερδών περιερχομένου εις το Δημόσιον ή το νομικόν πρόσωπον δημοσίου δικαίου ή την υπό του Ν. Δ/τος περί Ανωνύμου Εταιρείας δια την Βιομηχανικήν Ανάπτυξιν της Χώρας προβλεπομένην ανώνυμον εταιρείαν. 2.Επιτρέπεται, όπως εν περιπτώσει αυξήσεως του εταιρικού κεφαλαίου ανωνύμου εταιρείας, εφ΄ όσον της αυξήσεως μετέχει πρόσωπον εκ των εν παρ. 1 αναφερομένων, ορισθούν αι υπό της παρ. 1 προβλεπόμεναι διατάξεις δια τροποποιήσεως του Καταστατικού, τηρουμένων των περί απαρτίας και λήψεως αποφάσεως διατάξεων των άρθρ. 29 παρ. 3 και 31 παρ. 2 του Νόμ. 2190 του 1920. 3.Διατάξεις του καταστατικού αφορώσαι την σύνθεσιν του Διοικητικού Συμβουλίου δύνανται να τροποποιώνται, τηρουμένων των περί τροποποιήσεως του καταστατικού διατάξεων της ανωνύμου εταιρείας, μόνον κατόπιν συναινέσεως του μετόχου υπέρ του οποίου εθεσπίσθησαν ειδικαί διατάξεις δια τον διορισμόν μελών εις το Διοικητικόν Συμβούλιον. ΄Αρθρ.2.-1.Ο κατά το άρθρ. 1 διορισμός μελών του Διοικητικού Συμβουλίου γίνεται υπό μεν του Δημοσίου δι΄ αποφάσεως του Υπουργού Συντονισμού υπό δε των νομικών προσώπων δημοσίου δικαίου και της υπό του Ν.Δ/τος περί Ανωνύμου Εταιρείας δια την Βιομηχανικήν Ανάπτυξιν της Χώρας δι΄ αποφάσεως των νομίμως εκπροωπούντων αυτά οργάνων, δύναται δε ν΄ ανακληθή οποτεδήποτε κατά τον αυτόν τρόπον. Η άδεια ή έγκρισις κατά την παρ. 1 εδάφ. δ΄ του άρθρ. 1 του Δημοσίου δια την ενέργειαν ωρισμένων πράξεων παρέχεται κατά πάσα περίπτωσιν δι΄ αποφάσεως του αυτού Υπουργού. 2.Η κατά την παρ. 1 απόφασις περί διορισμού ή ανακλήσεως μελών του διοικητικού συμβουλίου ανακοινούται εις το Υπουργείον Εμπορίου και δημοσιεύεται εις το Δελτίον Ανωνύμων Εταιρειών και Εταιρειών Περιωρισμένης Ευθύνης. 3.Εάν εξ οιουδήποτε λόγου δεν διορισθούν υπό των εν παρ. 1 προσώπων τα κατά το άρθρ. 1 μέλη του διοικητικού συμβουλίου, το συμβούλιον συγκροτείται νομίμως εκ των υπολοίπων μελών εφ΄ όσον ευρίσκεται εν απαρτία. Άρθρ.3.-Η κατά το άρθρ. 1 συγκροτουμένη άνευ συμμετοχής του Δημοσίου, του νομικού προσώπου δημοσίου δικαίου ή της υπό του Ν.Δ/τος περί Ανωνύμου Εταιρείας δια την βιομηχανικήν ανάπτυξιν της Χώρας προβλεπομένης ανωνύμου εταιρείας γενική συνέλευσις συνέρχεται, συνεδριάζει και λαμβάνει αποφάσεις κατά τας διατάξεις του Καταστατικού, δια τον υπολογισμόν  δε της απαρτίας δεν λαμβάνονται υπ΄ όψιν αι ανήκουσαι εις τα ως άνω πρόσωπα μετοχαί. Άρθρ.4.-1.Εάν παύση να είναι μέτοχος ανωνύμου εταιρείας το Δημόσιον ή το νομικόν πρόσωπον δημοσίου δικαίου ή η υπό του Ν.Δ/τος περί Ανωνύμου Εταιρείας δια την βιομηχανικήν ανάπτυξιν της χώρας προβλεπομένη ανώνυμος εταιρεία, βεβαιούται τούτο δια πράξεως του Υπουργού Συντονισμού ή των νομίμως εκπροσωπούντων το νομικόν πρόσωπον δημοσίου δικαίου ή την ως άνω εταιρείαν οργάνων, δημοσιευομένης εις το Δελτίον Ανωνύμων Εταιρειών και Εταιρειών Περιωρισμένης Ευθύνης από της δημοσιεύσεως δε ταύτης παύει να έχη ισχύν η υπό στοιχ. α΄ του άρθρ. 1 διάταξις του Καταστατικού ως προς τον μέτοχον τούτον, έκτοτε δε τα υπ΄ αυτού διορισθέντα μέλη του Διοικητικού Συμβουλίου θεωρούνται ανακληθέντα. Αι ούτω κενούμεναι θέσεις συμβούλων, εφ΄ όσον απομένουν εισέτι μέτοχοι έχοντες το κατά το άρθρ. 1 παρ. 1   εδάφ.   α΄ δικαίωμα,    πληρούνται    δι΄ εκλογής υπό της κατά το άρθρ. 1 παρ. 1 εδάφ. β΄ συνελεύσεως των μετόχων. Μέχρι της τοιαύτης εκλογής το Διοικητικόν Συμβούλιον συντίθεται νομίμως υπό των υπολοίπων μελών. (Μετά την σελ. 74) Σελ. 74,01 Ειδικά Προνόμια Ανωνύμων Εταιρειών 12.Β.α.7 2.Εάν παύσουν να είναι μέτοχοι της ανωνύμου εταιρείας πάντα τα εν άρθρ. 1 πρόσωπα βεβαιούται τούτο κατά τα εν παρ. 1 οριζόμενα, από της δημοσιεύσεως δε της σχετικής πράξεως παύουν να έχουν ισχύν πάσαι αι κατά το άρθρ. 1 διατάξεις, μη θιγομένων των δικαιωμάτων εξ εκδεδομένων προνομιούχων μετοχών. ΄Αρθρ.5.-(Προστίθεται φράσις εν τέλει της παρ. 3 άρθρ. 16 Νόμ. 5076/1931). Σελ. 74,02   12.Β.α.7 Ειδικά Προνόμια Ανωνύμων Εταιρειών 